ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሩስያ፡ ባርዕ ሓዊ ብውሑድ 64 ሰባት ቀቲሉ 26 መጋቢት 2018 ምንጪ ስእሊ, AFP መግለጺ ስእሊ, ሓደጋ ባርዕ ዘጋጠሞ ማእኸል ዕዳጋ ኣብ ሓደ ማእከል ዕዳጋ ዝኾነ ህንጻ (ሾፒን ሰንተር) ኣብ ዞባ ሳይበሪያ ናይ ሩስያ እትርከብ መዐደኒ ፋሓም ዝኾነት ከተማ ኬመሮቮብ ዝተላዕለ ባርዕ ሓዊ ብውሑዱ 64 ሰባት ከምዝሞቱ ተረጋጊጹ። ኣርባዓን ሓደን ቆልዑ ዝርከብዎም ካልኦት ሰባት ድማ ሃለዋቶም ኣይተፈልጠን ዘሎ። ክፋል ናይ'ቲ ህንጻ ድማ ናይ ምፍራስ ሓደጋ ኣንጸላልይዎ ይርከብ። እቲ ባርዕ ኣብ'ቲ ላዕለዋይ ደርቢ ናይቲ ዊንተር ቸሪ ተባሂሉ ዝፍለጥ ክፋል ናይ'ቲ ህንጻ ዝጀመረ ክኸውን እንከሎ፡ ዝበዝሑ ካብቶም ግዳይት ግን ኣብ ውሽጢ ሲነማ እዮም ነይሮም። ብሰንበት ኣብ ማሕበራዊ ሚዲያ ዝተዘርግሐ ምስልታት ቪድዮ፡ ካብቲ ሃልሃልታ ንምምላጥ ሰባት ብመሳኹቲ ዘሊሎም ክሃድሙ እንከለዉ ኣርእዮም። ኣስታት 660 ሰራሕተኛታት ህይወት ኣድሕን (ኢመርጀንሲ ፐርሰነል) ኣብቲ ህይወት ናይ ምድሓን ጻዕርታት ተዋፊሮም ኣለዉ። መንቀሊ ናይቲ ባርዕ ገና ኣይተፈልጠን ዘሎ፡ ሰበ-ስልጣን ግን መርመራ ጀሚሮም ኣለዉ። እዛ ኣብቲ ቀንዲ ፋሓም ዝፋሓመሉ ቦታ እትርከብ ከተማ ኬመሮቭ ካብ ከተማ ሞስኮ 3,600 ኪሎሜተር ንሸነኽ ምብራቕ ርሒቓ ትርከብ። እቲ ባርዕ ኣበይ'ዩ ጀሚሩ?
